Николай Попов чужис 1901 вося ӧшым тӧлысь 6-ӧд лунӧ Усть-Сысольскын уна челядя кресьтянин семьяын. Водз коли батьтӧг. Велӧдчис вылыс начальнӧй училишӧын, велӧдысьяслӧн Усть-Сысольскса семинариаын. 1918 воын ас кӧсйӧм серти пырис Гӧрд армиаӧ. Тышкасис А.В. Колчак да Н.П. Врангельлы паныд. Гражданскӧй тыш бӧрын — красноармеечьяслӧн грамота школаын велӧдысь, Коми обласьтса военнӧй комиссариатын уджалысь. Редактируйтіс «Ордым» журнал. Уджаліс ВКП(б)-лӧн обласьтса комитетын пропаганда да агитациа юкӧнса веськӧдлысьӧн. 1934—1935 воясӧ вӧлі пролетарскӧй гижысьяслӧн Коми ассоциациаын веськӧдлысьӧн. Помаліс Журналистикалысь коммунистическӧй институт.